Corona Borealis (constellatio)

Data Coronae Borealis constellationis Nomen  Corona Borealis Genetivus  Coronae Borealis Abbreviatio  CrB Ascensio recta  15 h 15 min ad 16 h 25 min Declinatio  +26° ad +40° Area  179 gradus quadratiOrdo 72 Videri potest inter  +90° ac -50° Numerus stellarummagnitudinis < 3m  1 Stella lucidissima,Magnitudo  Gemma,Alphecca (α CrB),2,2m Constellationes finitimae(a septentrionalibussensu negativo) HerculesBootesSerpens

Corona BorealisIta apud situm IAU (vide nexus externos) constellatio haud ampla in caelo septentrionali sita est. Quae inter constellationes Herculem atque Booten videri potest. Stellae Coronae Borealis semicirculum formant. Stella lucidissima Gemma appellata magnitudine 2m fulget, ceterae autem quartae tantum magnitudinis sunt.

Apud alias gentes haec constellatio alias res significat, exempli causa apud Arabes mendici lanx est, apud Sinenses pecuniae catena.

In mythologia Graeca constellatio significat coronam gemmis ornatam Ariadnes, filiae regis Mini Cretensis.
Ariadne Theseum iuvit Minotaurum superantem. Nam Theseus filum ab ei accepit, quocum viam e labyrintho ducentem repperit, quo in labyrintho belua capta erat.

 Stellae 

 Stella Nomen Magnitudo 5, α CrB Gemma, Alphecca 2,2m 2, β CrB Nusacana 3,7m

Stella lucidissima Gemma (etiam Alphecca appellata) circiter 80 spatia lucis annuae a Sole remota est. Illa stella candida vel caerulea e classe spectrali A0 V est.

Nusacana, quae luminositate secundum ordinem tenet, 114 spatia lucis annuae remota e classe spectrali F0 V est.

In Corona Boreali etiam nonnullae stellae duplices sitae sunt, quae quidem non nisi telescopio singillatim spectari possunt.

Systema η CrB 59 spatia lucis annuae remota est. Hoc in systemate duae stellae luteae classis spectralis G1 seu G3 intra 41,5 annos circum mediam gravitatem revolvuntur. Distantia stellarum a Terra 0,7 (anno 2000) ac 0,4 (anno 2020) arcus secundos est. 

R Coronae Borealis nomen dedit gregi stellarum mutantium, quae luminositatem irregulariter mutare solent: Nonnumquam luminositas celeriter decrescit, post temporis spatium inopinatum paulatim recrescit. Viri docti e luce scrutata cognoverunt stellarum superficiem plura helii et carbonii continere. Inde hae stellae irregulariter partes earum sphaeram gasorum expellere putantur, ut ex carbonii particulis fuligo fiat, quae lucem non perire sinit. Hac nube dissoluta stella rursus lucidior facta sit.

 Notae 

 Nexus externi 
 "Corona Borealis" apud Chris Dolan, The Constellations and their Stars
 "The Constellations" apud situm Internationalis Unionis Astronomicae

!
Categoria:Constellationes